**О Б Щ И Н С К А И З Б И Р А Т Е Л Н А К О М И С И Я**

**З Л А Т А Р И Ц А**

**П Р О Т О К О Л № 44**

Днес 24.01.2023 г. от 09:00 ч. в сградата на общинска администрация - Златарица, находяща се в гр. Златарица, ул. „Стефан Попстоянов“ № 22 се проведе заседание на ОИК – гр. Златарица.

Заседанието се проведе в присъствието на повече от половината членове на ОИК – Златарица, назначени с Решения № 872 – МИ/ 29.08.2019 г., 1729 - МИ/ 14.01.2020 год. и 1581-МИ/ 17.01.2023 год. на ЦИК, а именно:

|  |  |
| --- | --- |
| **Длъжност в комисията** | **Име, презиме, фамилия** |
| ПРЕДСЕДАТЕЛ: | Илиян Георгиев Велев |
| ЗАМ.-ПРЕДСЕДАТЕЛ: | Стефан Пенчев Николов |
| ЗАМ.-ПРЕДСЕДАТЕЛ: | Стефан Евгениев Иванов - решение № 1581-МИ/ 17.01.2023 г. на ЦИК |
| СЕКРЕТАР: | Иван Тихомиров Млъзев |
| ЧЛЕНОВЕ: | Вили Богданова Георгиева |
|  | Латка Кирчева Добрева |
|  | Костадинка Георгиева Христова |
|  | Стоян Емилов Чинов |
|  | Диана Христова Христова - реш-е № 1729-МИ/ 20.01.2020 г. на ЦИК |
|  | Мария Николова Градева |
|  |  |
|  |  |

Председателят обяви, че е налице необходимия кворум, съгласно чл.85, ал.3 от ИК, тъй като повече от половината от всички членове на ОИК - Златарица Отсъстват Розалия Здравкова Апостолова, Трифон Христов Ненов, Иван Стефанов Топалов.

Заседанието е редовно и може да взема решения.

Председателят на комисията предложи следния проект за дневен ред:

1. Доклад на председателя и секретаря на ОИК - Златарица за изпълнение на решение № 134/ 18.01.2023 год. на комисията относно предприетите действия за лично и писмено уведомяване на общинския съветник Анатолий Маринов Маринов за постъпили в ОИК писмени материали относно 5 (пет) отсъствия от заседания на Общинския съвет през 2022 година без уважителни причини.
2. Вземане на решение относно предсрочно прекратяване на пълномощията на общинския съветник Анатолий Маринов и обявяване на следващия в листата за избран.
3. Обсъждане на технически въпроси.

След като не постъпиха други предложения за включване в дневния ред, председателят подложи на гласуване проекта за дневен ред.

Гласували:

„ЗА” – 10 /десет/, а именно:

Илиян Георгиев Велев

Иван Тихомиров Млъзев

Латка Кирчева Добрева

Костадинка Георгиева Христова

Стефан Евгениев Иванов

Вили Богданова Георгиева

Стоян Емилов Чинов

Стефан Пенчев Николов

Диана Христова Христова

Мария Николова Градева

„ПРОТИВ” – няма

По **т.1** от дневния ред Председателят на ОИК информира членовете на ОИК, че в съответствие с чл.30, ал.6 от Закона за местното самоуправление и местната администрация и Решение № 1134 - МИ на ЦИК от 14.04.2022 г. относно действията на ОИК при предсрочно прекратяване пълномощията на общински съветник и обявяване на следващия в листата за избран, бяха предприети действия за изпращане на писмено уведомление на общинския съветник за постъпилите документи, удостоверяващи основанието за предсрочни прекратяване на пълномощията и за възможността му да направи писмено възражение пред комисията. Уведомяването беше организирано по поща чрез известие на постоянен/ настоящ адрес в гр. Златарица, ул. “Г. Димитров” № 12, също чрез изпращане на електронно съобщение на ел. поща: **torkata.marinov@gmail.com**, същата използвана за уведомяване за предстоящи заседания на общинския съвет, и през периода на участие на съветника в работата на съвета. Беше поставен препис от уведомлението на табло за съобщения в Община Златарица, също на сайта на община и на ОИК - Златарица. Постъпили са данни за продължително пребиваване на Анатолий Маринов в страна, държава в Европа, извън Европейския съюз. До настоящия момент не са представени писмени възражения от Анатолий Маринов.

На основание чл.87, ал.1, т.1 и т.24 във връзка с чл.458 от Изборния кодекс и чл.30, ал.6 във връзка с ал.4, т.5 от ЗМСМА, следва да се пристъпи към предложение за решение на ОИК - Златарица, съгласно т.2 от дневния ред на заседанието.

По **т.2** от дневния ред Председателят на ОИК предлага за запознаване и гласуване проект за решение № 136 относно предсрочно прекратяване на пълномощията на общински съветник и обявяване на следващия в листата за избран.

След като се запозна с констатираните обстоятелства по т.1 от дневния ред на заседанието, на основание чл.87, ал.1, т.1 и т.24 във връзка с чл.458 от Изборния кодекс и чл.30, ал.6 във връзка с ал.4, т.5 от ЗМСМА,ОИК - Златарица да приеме решение:

Да прекрати предсрочно пълномощията на Анатолий Маринов Маринов – общински съветник.

Да бъде анулирано удостоверение № 1 от 05.11.2019 г., издадено от ОИК - Златарица на Анатолий Маринов Маринов.

Да обяви за избрана за общински съветник Биляна Борисова Цорева ЕГН ХХХХХХХХ, следващ в листата на Коалиция "БСП за БЪЛГАРИЯ" кандидат.

На обявения за избран за общински съветник да бъде издадено удостоверение.

Председателят на ОИК подложи на гласуване така предложения проект за решение по т.2 от дневния ред .

Гласували:

„ЗА” – 10 /десет/, а именно:

Илиян Георгиев Велев

Иван Тихомиров Млъзев

Латка Кирчева Добрева

Костадинка Георгиева Христова

Стефан Евгениев Иванов

Вили Богданова Георгиева

Стоян Емилов Чинов

Стефан Пенчев Николов

Диана Христова Христова

Мария Николова Градева

„ПРОТИВ” – няма

След проведеното гласуване членовете на ОИК – Златарица, единодушно приеха следното:

**Р Е Ш Е Н И Е**

**№ 136/ 24.01.2023 г.**

ОТНОСНО: предсрочно прекратяване на пълномощията на общински съветник и обявяване на следващия в листата за избран

В ОИК - Златарица на 16.01.2023г., с вх. № 240 от същата дата са получени документи, съдържащи писмено уведомление от председателя на Общински съвет - Златарица, ведно с приложени 5 /пет/ броя заверени копия от протоколи, удостоверяващи наличието на основания за предсрочно прекратяване на пълномощията на общински съветник, установяващи обстоятелството по чл.30, ал.4, т*.5* от Закона за местното самоуправление и местната администрация.

На свое заседание на 18.01.2023 год. ОИК - Златарица разгледа постъпилите документи, а именно писменото уведомление от председателя на Общински съвет - Златарица, заедно със заверени копия от протоколи за заседанията на Съвета от 31.10., 16.11., 28.11., 15.12. и 29.12.2022 година, от които е видно, че общинският съветник Анатолий Маринов Маринов, избран за такъв с решение на ОИК - Златарица с Решение № 99 от 28.10.2019 г., не се е явил на заседанията, като преди това не е уведомявал писмено председателя на Съвета за неучастието си по уважителни причини. ОИК - Златарица в същото заседание установи, че са налице предпоставките, визирани в чл.30, ал.4, т.5 от Закона за местното самоуправление и местната администрация - отсъствие на общинския съветник общо в 5 (пет) заседания на ОбС за календарна година без писмено уведомяване на Председателя за неучастие поради уважителни причини.

В съответствие с чл.30, ал.6 от Закона за местното самоуправление и местната администрация и Решение № 1134 - МИ на ЦИК от 14.04.2022 г. относно действията на ОИК при предсрочно прекратяване пълномощията на общински съветник и обявяване на следващия в листата за избран, бяха предприети действия за изпращане на писмено уведомление на общинския съветник за постъпилите документи, удостоверяващи основанието за предсрочно прекратяване на пълномощията и за възможността му да направи писмено възражение пред комисията. Уведомяването беше организирано по поща чрез известие за доставяне на постоянен/настоящ адрес в гр. Златарица, ул. “Г. Димитров” № 12, също чрез изпращане на електронно съобщение на ел. поща: **torkata.marinov@gmail.com**, същата използвана за уведомяване за предстоящи заседания на общинския съвет, и през периода на участие на съветника в работата на съвета. Беше поставен препис от уведомлението на табло за съобщения в Община Златарица, също на сайта на община Златарица и на ОИК - Златарица. Постъпили са данни за обичайно пребиваване на Анатолий Маринов в страна, държава в Европа, извън Европейския съюз. До настоящия момент не са постъпвали писмени възражения от Анатолий Маринов.

На основание чл.87, ал.1, т.1 и т.24 във връзка с чл.458 от Изборния кодекс и чл.30, ал.6 във връзка с ал.4, т.5 от ЗМСМА

**Р Е Ш И:**

**ПРЕКРАТЯВА** предсрочно пълномощията на Анатолий Маринов Маринов – общински съветник.

**АНУЛИРА** удостоверение № 1 от 05.11.2019 г., издадено от ОИК - Златарица на Анатолий Маринов Маринов.

**ОБЯВЯВА** за избран за общински съветник Биляна Борисова Цорева, ЕГН ХХХХХХХХ, следващ в листата на Коалиция "БСП за БЪЛГАРИЯ" кандидат.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет Златарица и на ЦИК.

Решението подлежи на оспорване по реда на чл. 459 ИК във връзка с чл. 30, ал. 8 ЗМСМА пред Административен съд Велико Търново, в 7-дневен срок от обявяването му на интернет страницата на ОИК и на общодостъпното място, определено с решение на ОИК.

По т.3 от дневния ред председателят на ОИК - Златарица информира за начина на провеждане на заседанията на ОИК в периода 7 дни след края на изборите до края на мандата на ОИК, съгласно Решение на ЦИК № 1133-МИ/ 14.04.2022 год.

Поради изчерпване на дневния ред председателят закри заседанието на комисията в 09:20 ч.

Председател:\_\_\_\_\_\_\_\_\_\_\_\_\_

/Илиян Велев/

Секретар:\_\_\_\_\_\_\_\_\_\_\_\_\_\_\_

/ Иван Млъзев /